b'\n_START_ARTICLE_\nPension\n_START_SECTION_\nKohustuslik kogumispension ehk II pensionisammas\n_START_PARAGRAPH_\nII samba ehk kogumispensioni puhul tasutakse t\xc3\xb6\xc3\xb6tamise ajal vabatahtlikult enda poolt valitud suuruses pensionimakseid, et koguda endale vara pensionieaks. Kogumispensioni s\xc3\xbcsteem on eelfinantseeritav. Pensionifondid investeerivad t\xc3\xb6\xc3\xb6tajate poolt tasutud pensionimaksed erinevatesse finantsinstrumentidesse, eesm\xc3\xa4rgiga pensionivarade v\xc3\xa4\xc3\xa4rtust kasvatada. Kohustusliku kogumispensioni puhul tuleb pensioniikka j\xc3\xb5udmisel (\xc3\xbcldreeglina) s\xc3\xb5lmida annuiteetleping kindlustusseltsiga, kes v\xc3\xb5tab endale kohustuse maksta inimesele pensioni elu l\xc3\xb5puni._NEWLINE_II samba kogumispensioniga liitumine on kohustuslik alates 1983. aastast s\xc3\xbcndinud inimestele, kes koguvad enda pensioni ise, makstes oma brutopalgast 2% pensionifondi. Riik lisab sellele t\xc3\xb6\xc3\xb6taja palgalt arvestatava sotsiaalmaksu arvelt 4%.\n_START_SECTION_\nT\xc3\xa4iendav kogumispension ehk III pensionisammas\n_START_PARAGRAPH_\nIII samba ehk t\xc3\xa4iendav kogumispension on isikute poolt valitud kindlaks m\xc3\xa4\xc3\xa4ramata sissemaksete suurusega maksed, mille suurust on v\xc3\xb5imalik muuta kogu maksete perioodi kestel. T\xc3\xa4iendav kogumispension kogutakse isiku enda poolt valitud suuruses, l\xc3\xa4htudes oma sissetulekutest, et hoida v\xc3\xa4ljakujunenud elustandardit vanadusp\xc3\xb5lves._NEWLINE_T\xc3\xa4iendava kogumispensioni kogumiseks on v\xc3\xb5imalik s\xc3\xb5lmida pensionikindlustusleping elukindlustusseltsiga v\xc3\xb5i teha makseid vabatahtlikku pensionifondi. T\xc3\xa4iendava kogumispensioni sissemaksed on teatud piirides maksustatavast tulust mahaarvatavad.\n_START_SECTION_\nPensionisoodustused\n_START_PARAGRAPH_\nSoome t\xc3\xb6\xc3\xb6pension pakub kaitset vanaduse, t\xc3\xb6\xc3\xb6v\xc3\xb5imetuse ning perehooldaja surma korral. Muude pensionisoodustuste nagu rahva- ja garantiipensioni kohta saab t\xc3\xa4psemat infot Kelast.\n_START_SECTION_\nVanaduspension\n_START_PARAGRAPH_\nSoomes v\xc3\xb5ib vanaduspensionile j\xc3\xa4\xc3\xa4da omal valikul 63\xe2\x80\x9368-aastaselt._NEWLINE_Vanaduspensionina makstakse t\xc3\xb6\xc3\xb6ea ajal teenitud t\xc3\xb6\xc3\xb6pension. Mida kauem isik on t\xc3\xb6\xc3\xb6l, seda suuremat t\xc3\xb6\xc3\xb6pensioni ta saab. Kui isik elab pensionile j\xc3\xa4\xc3\xa4des Soomes ja t\xc3\xb6\xc3\xb6pension on j\xc3\xa4\xc3\xa4nud v\xc3\xa4ikeseks, v\xc3\xb5ib ta saada lisaks t\xc3\xb6\xc3\xb6pensionile rahvapensioni ja garantiipensioni.\n_START_SECTION_\nT\xc3\xb6\xc3\xb6v\xc3\xb5imetuspension\n_START_PARAGRAPH_\nT\xc3\xb6\xc3\xb6v\xc3\xb5imetuspensioni saamise eelduseks on pikaajaline haigus, vigastus v\xc3\xb5i puue, mis on kestnud v\xc3\xa4hemalt aasta aega. T\xc3\xb6\xc3\xb6v\xc3\xb5imetuspension v\xc3\xb5idakse anda 18\xe2\x80\x9362-aastastele.\n_START_SECTION_\nPerepension\n_START_PARAGRAPH_\nPerepensionideks on lesepension ja lapsepension. Need kindlustavad toimetuleku abikaasa v\xc3\xb5i vanema surma korral. Lesepensioni saamise tingimustest on k\xc3\xb5ige t\xc3\xa4htsam abielu v\xc3\xb5i registreeritud paarisuhe. Alla 18-aastasel lapsel on \xc3\xb5igus saada lapsepensioni alati p\xc3\xa4rast hooldaja surma.'